Mieganti žemė
Po pasaulį žali vasarojai
     ir erškėčių ir rožių žiedai.
     Ir tegul mums lenciūgai ant kojų,
     neužges suliepsnoję veidai.

     Žemė miega giliausįjį miegą,
     miega broliai varguos nusiminę...
     Per pusnis, per ledus ir per sniegą
     neškim vėtrų atūžiančių žinią.

     Oi, neliūskit, varguos neliūdėkit,
     vasarojai siūbuos dar žali.
     Sunkūs pančiai ir grandys žvangėkit
     o dainuot tu ir pančiuos gali!

     Dar prikelsim mes miegančią žemę,
     žemę tylią kančios ir vargų,
     nors už tai mums ir kartuves lemia
     ir kalėjimuos vysim tegu!

Jakubėnas Kazys
Eilėraščiai